Valbroye

Valbroye (en Esperanto ankaŭ Valbrojo) estas komunumo en la distrikto Brojo-Vully en Kantono Vaŭdo, Svislando. Ĝi havis  loĝantojn je la 31-a de decembro 2011. La sidejo de la komunuma administracio troviĝas en Granges-près-Marnand.

 Geografio 
Valbroye situas en la Svisa Mezlando en la ebenaĵo de la rivero Brojo. La komunumo konsistas el du ne ligitaj teritorioj, kiujn tranĉas la friburga eksklavo Surpierre.
La norda parto konsistas el la vilaĝoj Cerniaz, Seigneux kaj Villars-Bramard, la suda parto el Combremont-le-Grand, Combremont-le-Petit, Sassel, Granges-près-Marnand kaj Marnand.Fonto: Reta mapo 1:20000 de Swisstopo

La teritorio de la komunumo etendiĝas sur areo de 33,57 km², de kiuj 25,3% estas kovritaj de arbaro, 66,8% servas por agrikulturo kaj 7,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La norda komunumparto limas en nordo al Les Montets (FR) kaj Ménières (FR), en nordnordoriento al Fétigny (FR), en oriento al Trey , en sudoriento al Châtonnaye (FR), en Villarzel, Henniez, Villeneuve (FR), Surpierre (FR), Cheiry (FR), Prévondavaux (FR) kaj Denezy, en sudokcidento al Vuissens (FR), en okcidento al Champtauroz, en nordokcidento al Treytorrens, kaj en nordnordokcidento al Nuvilly (FR).

 Trafiko 
Tra la suda komunumparto pasas antaŭ ĉio la grava kantona ĉefvojo n-ro 1 de Zuriko al Ĝenevo. La ĉefa vojo tra la norda komunumparto estas la kantona ĉefvojo n-ro 150 de Estavayer-le-Lac al Laŭzano. La norda komunumparto estas konektita al la publika transportreto pere de la trajnlinio de Payerne al Palézieux, tra la cetera komunumo pasas diversaj bus- kaj poŝtaŭtolinioj.

 Historio 
La komunumo estis fondita la 1-an de julio 2011 per kunigo de la ĝis tiam sendependaj komunumoj Cerniaz, Combremont-le-Grand, Combremont-le-Petit, Granges-près-Marnand, Marnand, Sassel, Seigneux kaj Villars-Bramard. Origine al la komunumkuniĝo devintus aliĝi ankaŭ la komunumoj Dompierre, Champtauroz, Henniez kaj Treytorrens. Post kiam en la baloto Dompierre, Henniez kaj Treytorrens malakceptis la kuniĝon ankaŭ Champtauroz malaliĝis al la projekto.Fonto: Valérie Favez, Fabienne Abetel-Béguelin, Gilbert Marion: Valbroye (2011-10-24)

La unua dokumenta mencio de Granges-près-Marnand datiĝas el la jaro 881 kiel Graniacense. En Granges estis trovitaj diversaj restaĵoj el la bronzepoko kaj proksimume 20 tomblokoj el la frua mezepoko. Dum mezepoko Granges-près-Marnard apartenis al la Katedralkapitolo Laŭjano kaj al la Priorejo Payerne. En la jaro 1536 Granges estis konkerita de Berno kaj apartenis al la Voktejo Moudon kaj la Subvojktejo Villarzel.Fonto: Valérie Favez: Granges-près-Marnand en Historia Leksikono de Svislando (2007-01-16)

Cerniaz estis la unuan fojon menciita en la jaro 1444 kiel Sernia. Post la konkero fare de Berno ĝi ankaŭ apartenis al la Voktejo Moudon.Fonto: Valérie Favez: Cerniaz en Historia Leksikono de Svislando (2005-02-16)

 Notoj kaj referencoj 


 Vidu ankaŭ 
 Granges-Marnand (stacidomo)

 Eksteraj ligiloj 

 Oficiala retejo de la komunumo Valbroye